Kriisiajad on rasked ajad. Tuleb otsustada, missugused tõekspida­mised on oma väärtuse kaotanud ja missugused on selle säilitanud. Selle üle otsustab paremini iseseisev ja kõva moraalse iseloomuga isik, kui see, kes ka kriisiga oma äri ajab. Märgime, et nüüdisaja "juhid" on kõik kriisiaja sünnitus, üks põhjus rohkem, et üliõpilasorganisatsioonid sellele mõtlema peavad, kuidas nad oma organisatsioonide  elu aktiivsemaks muudaksid, et neis lõbu oleks juht ja juhitav olla, aga vabalt ja teadli­kult valitud juht ja iseseisev valija. See on võimalik õige vahe­korra fikseerimisega juhi ja juhitava vahel.